ปล่อยกู้บ้านดอก3%
ธนาคารอาคาร สงเคราะห์ทุ่ม 4 หมื่นล้าน ปล่อยกู้บ้านดอกเบี้ยต่ำ ไม่จำกัดวงเงิน ภาคเอกชนแนะรัฐช่วยผ่อนเกณฑ์สินเชื่อ
16 มิ.ย. 2560

ธนาคารอาคาร สงเคราะห์ทุ่ม 4 หมื่นล้าน ปล่อยกู้บ้านดอกเบี้ยต่ำ ไม่จำกัดวงเงิน ภาคเอกชนแนะรัฐช่วยผ่อนเกณฑ์สินเชื่อนายฉัตรชัย ศิริไล กรรมการ ผู้จัดการธนาคารอาคารสงเคราะห์ (ธอส.) เปิดเผยว่า ในเดือน ส.ค.นี้ ธนาคารจะออกสินเชื่อดอกเบี้ยพิเศษ วงเงิน 4 หมื่นล้านบาท คิดดอกเบี้ยเฉลี่ยไม่เกิน 3% ในช่วง 3 ปีแรก โดยมีเป้าหมายเพื่อกระตุ้นตลาดอสังหาริมทรัพย์ จึงเปิดให้คนที่ต้องการกู้ซื้อบ้านทำได้แบบ ไม่จำกัดวงเงินถ้ามีความพร้อม รวมถึงรายที่ถูกธนาคารพาณิชย์ปฏิเสธการปล่อยกู้"จะปล่อยกู้ให้กับประชาชนทั่วไป โดยพิจารณาที่มาของรายได้ของผู้กู้เป็นหลัก และผ่อนเกณฑ์การจ่ายค่างวด ส่งผลให้การพิจารณาขอสินเชื่อได้วงเงินที่มากขึ้น" นายฉัตรชัย กล่าวสำหรับเป้าหมายปล่อยสินเชื่อปีนี้อยู่ที่ 1.78 แสนล้านบาท โครงการที่จะออกมาใหม่คณะกรรมการธนาคารเห็นชอบแล้ว คาดว่าจะเริ่มโครงการได้เดือน ส.ค.นี้ ภาพรวมโครงการนี้อาจกระทบต่อรายได้ของธนาคารเพราะเป็นสินเชื่อดอกเบี้ยต่ำ แต่ธนาคารจะไม่เสนอขอกระทรวงให้ชดเชยให้ ซึ่งจะขอใช้วิธีการปรับลดเป้าหมายในการประเมิน หรือเคพีไอ ของธนาคารลงบางตัวเท่านั้นนายปริญญา เธียรวร ประธานเจ้าหน้าที่บริหาร บริษัท วี.เอ็ม.พี.ซี. กล่าวว่า การที่รัฐบาลคิดจะกระตุ้นภาค อสังหาฯ โดยการลดดอกเบี้ยและเพิ่มวงเงินไม่ได้ช่วยทำให้ตลาดกลับฟื้นตัว เนื่องจากปัจจุบันหนี้เสียและหนี้ครัวเรือนยังสูงและมีแนวโน้มเพิ่มขึ้นต่อเนื่อง รัฐควรหามาตรการผ่อนปรนเกณฑ์และเงื่อนไขการปล่อยสินเชื่อก่อนจะดีกว่า